Manuel Azaña y Díaz
Store norske leksikon,Historie,Verdens historie og samtidshistorie,Europa,Spanias historie
Manuel Azaña y Díaz var en spansk politiker og forfatter. Han var statsminister (1931–1933, 1936) og senere president (1936–1939) i den andre republikken, før og under den spanske borgerkrigen.
Azaña var venstrerepublikaner og uforsonlig motstander av diktatoren Primo de Rivera og deretter Francisco Francos militære opprør. Etter revolusjonen i 1931 ble han medlem av den republikanske samlingsregjeringen, og i oktober samme år statsminister som leder av Acción Republicana, det største av de republikanske venstrepartier. Han måtte gå av i 1933 og satt i 1934 en tid arrestert i forbindelse med det sosialistiske revolusjonsforsøket.Som tilhenger av «folkefronten» og ble Azaña på ny statsminister i mars 1936. I mai samme år ble han republikkens president etter Alcalá Zamora y Torres. Han maktet ikke å hindre eller slå tilbake Francos opprør mot regjeringen. Etter nederlaget i borgerkrigen flyktet han i 1939 til Frankrike, der han døde i eksil året etter. Les mer i Store norske leksikon den spanske borgerkrigen Spania Spanias historie Spanias samtidshistorie